## ΠΑΝΕΠΙΣΤΗΜΙΟ ΑΙΓΑΙΟΥ

# ΣΧΟΛΗ ΕΠΙΣΤΗΜΩΝ ΤΗΣ ΔΙΟΙΚΗΣΗΣ

**ΤΜΗΜΑ ΜΗΧΑΝΙΚΩΝ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ**

Χίος, 10 Φεβρουαρίου 2017

**ΑΝΑΚΟΙΝΩΣΗ**

**Θέμα: Α. Έναρξη Μαθημάτων για το Εαρινό Εξάμηνο ακαδ. έτους 2016-2017**

 **Β. Ηλεκτρονική Δήλωση Μαθημάτων /Εγγραφή σε Κατεύθυνση**

 **Γ. Αιτήσεις για διακοπή (αναστολή) φοίτησης»**

Τα μαθήματα για το **εαρινό εξάμηνο** ακαδ. έτους 2016-2017 ξεκινούν τη **Δευτέρα 20 Φεβρουαρίου 2017** (*σύμφωνα με το ακαδ. Ημερολόγιο έτους 2016-2017*).

**Οι δηλώσεις μαθημάτων και εγγραφή σε κατεύθυνση** **πραγματοποιούνται μόνο ηλεκτρονικά,** **μέσω της εφαρμογής του Φοιτητολογίου. Η διάρκειά τους για το εαρινό εξάμηνο ακαδ. έτους 2016-2017** θα είναι από τη **Δευτέρα 20 Φεβρουαρίου 2017** μέχρι και την **Κυριακή 12 Μαρτίου 2017** *(3 εβδομάδες).*

Όλοι/-ες οι φοιτητές/-τριες θα μπορούν να πραγματοποιήσουν τη δήλωσή τους (**της οποίας αντίγραφο θα πρέπει να εκτυπώσουν και να κρατήσουν στο αρχείου τους**) κάνοντας **login** στην ιστοσελίδα:

[**https://studentweb.aegean.gr/**](https://studentweb.aegean.gr/)

με το **προσωπικό username και password** που χρησιμοποιούν και για τις υπόλοιπες ηλεκτρονικές υπηρεσίες του Πανεπιστημίου Αιγαίου.

**ΤΥΧΟΝ ΑΛΛΑΓΕΣ** στις δηλώσεις μαθημάτων **θα πραγματοποιούνται μόνο κατά το παραπάνω διάστημα.**

**ΠΡΟΣΟΧΗ!!!! ΜΕΤΑ το ΠΕΡΑΣ των ανωτέρω ημερομηνιών καμία εκπρόθεσμη αίτηση για δήλωση μαθημάτων ΔΕ ΘΑ ΓΙΝΕΙ ΔΕΚΤΗ** (*κατά συνέπεια ο/η φοιτητής/-τρια δε θα έχει δικαίωμα συμμετοχής στις εξετάσεις Ιανουαρίου*)

**Υπενθύμιση:** Όλοι οι φοιτητές/-τριες έχουν το δικαίωμα να δηλώσουν **ν+6** σε αριθμό μαθήματα **συνολικά για όλο το έτος** (όπου ν= αριθμός μαθημάτων του εξαμήνου φοίτησης).

Οι φοιτητές /- τριες που ενδιαφέρονται να κάνουν **Πρακτική Άσκηση** κατά το εαρινό εξάμηνο **θα πρέπει να την δηλώσουν ως μάθημα κανονικά στη δήλωσή τους**.

**ΠΡΟΫΠΟΘΕΣΕΙΣ ΓΙΑ ΤΗΝ ΕΓΓΡΑΦΗ ΣΕ ΚΑΤΕΥΘΥΝΣΗ**

* **Για τους φοιτητές/τριες που εισήχθησαν κατά το ακαδ. έτος 2000-2001** δεν υπάρχει ***καμία προϋπόθεση***, μπορούν όλοι να εγγραφούν ανεξαρτήτως αριθμού μαθημάτων στα οποία έχουν επιτύχει.
* **Για τους φοιτητές/τριες που εισήχθησαν κατά τα ακαδ. έτη 2001-2002 και 2002-2003** θα πρέπει να έχουν **επιτύχει** **στο 50% του αριθμού** των μαθημάτων **από τα τρία πρώτα έτη** (*δηλαδή 18 μαθήματα).*
* **Για τους φοιτητές/τριες που εισήχθησαν κατά τα ακαδ. έτη 2003-2004 και μετά** θα πρέπει να έχουν **επιτύχει** **σε 20 τουλάχιστον μαθήματα κορμούαπό τα τρία πρώτα έτη** από ένα σύνολο 35 μαθημάτων κορμού.

**ΣΗΜΑΝΤΙΚΟ: Για την αποφυγή παράληψης της δήλωσης των μαθημάτων της κατεύθυνσης, η εγγραφή ενός φοιτητή/-τριας σε κατεύθυνση γίνεται σε 1ο χρόνο πριν από τη δήλωση των μαθημάτων.**

**ΥΠΟΒΟΛΗ ΑΙΤΗΣΕΩΝ ΓΙΑ ΔΙΑΚΟΠΗ (ΑΝΑΣΤΟΛΗ) ΦΟΙΤΗΣΗΣ**

**Χρονικό διάστημα υποβολής** των αιτήσεων για τη διακοπή (αναστολή) φοίτησης**: Δευτέρα 20 Φεβρουαρίου 2017** μέχρι και την **Κυριακή 12 Μαρτίου 2017** *(3 εβδομάδες).*

**Μέγιστο διάστημα** διακοπής φοίτησης που μπορεί να αιτηθεί ο/η φοιτητής/-τρια : **10 εξάμηνα** (*συνεχόμενα ή διακοπτόμενα*).

Συμπληρώνεται η επισυναπτόμενη αίτηση (με το **γνήσιο υπογραφής** του φοιτητή/-τριας) και κατατίθεται στη Γραμματεία Προπτυχιακού ή αποστέλλεται με e-mail στο tmod\_gram\_foit@chios.aegean.gr ή στο fax: 22710-35429.

**ΟΔΗΓΙΕΣ ΓΙΑ ΤΗ ΔΗΛΩΣΗ ΜΑΘΗΜΑΤΩΝ ΣΤΟ ΦΟΙΤΗΤΟΛΟΓΙΟ**

## Δηλώσεις

**ΠΡΟΣΟΧΗ:** Μετά την ολοκλήρωση και ηλεκτρονική υποβολή της ανανέωσης εγγραφής-δήλωσης μαθημάτων σας σε κάθε ακαδημαϊκό εξάμηνο, παρακαλούμε για **την εκτύπωση και φύλαξή της στο Προσωπικό σας Αρχείο, ώστε σε περίπτωση ύπαρξης προβλήματος, να αποδεικνύεται η νόμιμη και εμπρόθεσμη ανανέωση εγγραφής-δήλωσης μαθημάτων σας.**

### Η Δήλωσή μου

* Επιλέγοντας **Η Δήλωσή μου** από την επιλογή **Δηλώσεις** του κεντρικού μενού εμφανίζεται στη δεξιά πλευρά της οθόνης η τρέχουσα δήλωση του φοιτητή, στην οποία μπορεί (αν επιτρέπεται από τις παραμέτρους του συστήματος) να εισάγει ή να αφαιρέσει μαθήματα.
* Για εισαγωγή μαθημάτων πατήστε το πλήκτρο **Προσθήκη**, ώστε να εμφανιστούν τα μαθήματα που μπορεί ο φοιτητής να δηλώσει. Στη συνέχεια τσεκάρετε τα μαθήματα που θέλετε να εισαχθούν στη δήλωση και πατήστε το πλήκτρο **Εισαγωγή στη δήλωση.**
* Για αφαίρεση μαθημάτων τσεκάρετε τα μαθήματα της δήλωσης που θέλετε και πατήστε το πλήκτρο **Διαγραφή.**
* Αφού ολοκληρωθούν οι αλλαγές στη δήλωση πατήστε το πλήκτρο **Αποστολή**, ώστε να αποσταλλεί η δήλωση στη Γραμματεία.
* Πατώντας την επιλογή **Προβολή δηλώσεων** εμφανίζονται όλες οι δηλώσεις του φοιτητή.

|  |
| --- |
|  |
| Εικόνα 2 – Προβολή τρέχουσας δήλωσης φοιτητή για επεξεργασία |
|  |
|  |
| Εικόνα 3 – Επιλογή μαθημάτων για εισαγωγή στη δήλωση |

### Προβολή Δηλώσεων Φοιτητή/-τριας

* Επιλέγοντας **Προβολή** από την επιλογή **Δηλώσεις** του κεντρικού μενού εμφανίζονται στη δεξιά πλευρά της οθόνης όλες οι δηλώσεις του/της φοιτητή/-τριας από την εγγραφή του στο Τμήμα ανά ακαδημαϊκή περίοδο.
* Πατώντας την επιλογή **Η δήλωσή μου** εμφανίζεται η δήλωση του/της φοιτητή/-τριας για την τρέχουσα περίοδο.

|  |
| --- |
|  |
| Εικόνα 4 – Προβολή όλων των δηλώσεων μαθημάτων φοιτητή |

Γραμματεία Προπτυχιακού ΤΜΟΔ